
Pozmeňujúce návrhy 39, 66 a 102

Návrh nariadenia
Odôvodnenie 6
	

	Text predložený Komisiou
	Pozmeňujúci návrh

	6. 	Hospodárske subjekty a obchodníci na nižšej úrovni dodávateľského reťazca, ktorí nepatria medzi MSP, majú významný vplyv na dodávateľské reťazce a zohrávajú dôležitú úlohu pri zabezpečovaní toho, aby dodávateľské reťazce nespôsobovali odlesňovanie. Preto by sa od nich mala naďalej vyžadovať registrácia v informačnom systéme. Zároveň by všetky hospodárske subjekty na nižšej úrovni dodávateľského reťazca alebo obchodníci, bez ohľadu na to, či patria alebo nepatria medzi MSP, mali naďalej zabezpečovať úplnú vysledovateľnosť zhromažďovaním a odovzdávaním referenčných čísel vyhlásení o náležitej starostlivosti a identifikačných kódov vyhlásení pridelených mikrovýrobcom a malým výrobcom. 
	6. 	Hospodárske subjekty a obchodníci na nižšej úrovni dodávateľského reťazca, ktorí nepatria medzi MSP, majú významný vplyv na dodávateľské reťazce a zohrávajú dôležitú úlohu pri zabezpečovaní toho, aby dodávateľské reťazce nespôsobovali odlesňovanie. Preto by sa od nich mala naďalej vyžadovať registrácia v informačnom systéme. Zároveň by prvé hospodárske subjekty na nižšej úrovni dodávateľského reťazca alebo obchodníci, bez ohľadu na to, či patria alebo nepatria medzi MSP, mali naďalej zabezpečovať úplnú vysledovateľnosť zhromažďovaním referenčných čísel vyhlásení o náležitej starostlivosti a identifikačných kódov vyhlásení pridelených mikrovýrobcom a malým výrobcom. Táto povinnosť zhromažďovať a uchovávať referenčné čísla by sa mala vzťahovať len na prvý hospodársky subjekt na nižšej úrovni dodávateľského reťazca a nemala by sa vzťahovať na všetky ostatné hospodárske subjekty na nižšej úrovni dodávateľského reťazca. 



Pozmeňujúce návrhy 40, 67 a 103

Návrh nariadenia
Odôvodnenie 7
	

	Text predložený Komisiou
	Pozmeňujúci návrh

	(7)	Nariadenie (EÚ) 2023/1115 sa vzťahuje na všetky hospodárske subjekty bez ohľadu na ich veľkosť, ktoré umiestňujú príslušné výrobky na trh alebo ich vyvážajú. To predstavuje administratívnu záťaž pre mikrovýrobcov a malých výrobcov, ktorí na trh umiestňujú svoje vlastné výrobky alebo ich vyvážajú. S cieľom riešiť obavy týkajúce sa hospodárskych mikrosubjektov a malých hospodárskych subjektov, ktoré vyrábajú a na trh umiestňujú vlastné výrobky, a ďalej znížiť zaťaženie informačného systému je potrebné zaviesť novú podkategóriu hospodárskych subjektov, na ktoré by sa nemala vzťahovať povinnosť predkladať vyhlásenie o náležitej starostlivosti. Táto nová podkategória s názvom „primárne hospodárske mikrosubjekty a malé primárne hospodárske subjekty“ by mala zahŕňať fyzické osoby alebo mikropodniky alebo malé podniky, ktoré sú usadené v krajine klasifikovanej v súlade s článkom 29 tohto nariadenia ako nízkoriziková a ktoré na trh umiestňujú alebo ktoré vyvážajú príslušné výrobky, ktoré samy vyrábajú, čo znamená, že príslušné komodity obsiahnuté v príslušných výrobkoch samy pestujú, zbierajú alebo chovajú alebo ich z príslušných komodít získavajú. Na hospodárske subjekty usadené v Únii aj mimo nej by sa malo vzťahovať vymedzenie primárneho hospodárskeho mikrosubjektu a malého primárneho hospodárskeho subjektu.
	(7)	Nariadenie (EÚ) 2023/1115 sa vzťahuje na všetky hospodárske subjekty bez ohľadu na ich veľkosť, ktoré umiestňujú príslušné výrobky na trh alebo ich vyvážajú. To predstavuje administratívnu záťaž pre mikrovýrobcov a malých výrobcov, ktorí na trh umiestňujú svoje vlastné výrobky alebo ich vyvážajú. S cieľom riešiť obavy týkajúce sa hospodárskych mikrosubjektov a malých hospodárskych subjektov, ktoré vyrábajú a na trh umiestňujú vlastné výrobky, a ďalej znížiť zaťaženie informačného systému je potrebné zaviesť novú podkategóriu hospodárskych subjektov, na ktoré by sa nemala vzťahovať povinnosť predkladať vyhlásenie o náležitej starostlivosti. Táto nová podkategória s názvom „primárne hospodárske mikrosubjekty a malé primárne hospodárske subjekty“ by mala zahŕňať fyzické osoby alebo mikropodniky alebo malé podniky, ktoré sú usadené v krajine klasifikovanej v súlade s článkom 29 tohto nariadenia ako nízkoriziková a ktoré na trh umiestňujú alebo ktoré vyvážajú príslušné výrobky, ktoré samy vyrábajú v danej krajine, čo znamená, že príslušné komodity obsiahnuté v príslušných výrobkoch samy pestujú, zbierajú alebo chovajú alebo ich z príslušných komodít získavajú. Na hospodárske subjekty usadené v Únii aj mimo nej by sa malo vzťahovať vymedzenie primárneho hospodárskeho mikrosubjektu a malého primárneho hospodárskeho subjektu.



Pozmeňujúce návrhy 41 a 68

Návrh nariadenia
Odôvodnenie 8 a (nové)
	

	Text predložený Komisiou
	Pozmeňujúci návrh

	
	(8a)	Okrem toho by sa v rámci úsilia o zjednodušenie mala znížiť administratívna záťaž vyplývajúca z povinností primárnych hospodárskych mikrosubjektov a malých primárnych hospodárskych subjektov predložiť jednorazové zjednodušené vyhlásenie podľa článku 4a a zhromažďovať informácie podľa článku 9 ods. 1 tým, že sa im umožní nahradiť geolokalizáciu pozemkov poštovou adresou pozemkov alebo zariadenia, kde boli vyrobené príslušné komodity, ktoré príslušný výrobok obsahuje alebo ktoré boli použité pri jeho výrobe, za predpokladu, že poštová adresa jasne zodpovedá geografickej polohe dotknutých pozemkov alebo zariadenia. Primárne hospodárske mikrosubjekty a malé primárne hospodárske subjekty sa tak môžu slobodne rozhodnúť, či poskytnú geolokalizáciu pozemkov alebo poštovú adresu pozemkov alebo príslušného zariadenia.



Pozmeňujúci návrh		105

Návrh nariadenia
Odôvodnenie 11
	

	Text predložený Komisiou
	Pozmeňujúci návrh

	(11)	S cieľom zabezpečiť právnu zrozumiteľnosť, aby všetky mikropodniky, malé a stredné podniky bez ohľadu na ich právnu formu mohli využívať zjednodušené ustanovenia pre mikropodniky a malé a stredné podniky v nariadení (EÚ) 2023/1115, by sa malo zmeniť vymedzenie pojmu „mikropodnik, malý a stredný podnik“ s cieľom objasniť, že právna forma by nemala byť relevantná pre to, či fyzická alebo právnická osoba spĺňa toto vymedzenie. To isté by sa malo objasniť aj v prípade primárnych hospodárskych mikrosubjektov a malých primárnych hospodárskych subjektov.
	(11)	S cieľom zabezpečiť právnu zrozumiteľnosť, aby všetky mikropodniky, malé a stredné podniky bez ohľadu na ich právnu formu mohli využívať zjednodušené ustanovenia pre mikropodniky a malé a stredné podniky v nariadení (EÚ) 2023/1115, by sa malo zmeniť vymedzenie pojmu „mikropodnik, malý a stredný podnik“ s cieľom objasniť, že právna forma by nemala byť relevantná pre to, či fyzická alebo právnická osoba spĺňa toto vymedzenie. To isté by sa malo objasniť aj v prípade primárnych hospodárskych mikrosubjektov a malých primárnych hospodárskych subjektov. Vymedzenie pojmu primárnych hospodárskych mikrosubjektov a malých primárnych hospodárskych subjektov by malo zahŕňať hospodárske subjekty, ktoré prekračujú limity aspoň dvoch z troch kritérií stanovených v článku 3 ods. 1 a článku 3 ods. 2 prvom pododseku smernice 2013/34/EÚ, ale ktoré môžu preukázať, že časti ich celkovej bilančnej sumy, čistého obratu a priemerného počtu zamestnancov počas účtovného roka, ktoré sa týkajú ich činností, na ktoré sa vzťahuje toto nariadenie, neprekračujú limity aspoň dvoch z troch uvedených kritérií.



Pozmeňujúci návrh		106

Návrh nariadenia
Odôvodnenie 12 a (nové)
	

	Text predložený Komisiou
	Pozmeňujúci návrh

	
	(12a)	Pred všeobecným preskúmaním nariadenia (EÚ) 2023/1115, ktoré sa má vykonať do 30. júna 2030, by Komisia mala v záujme zjednodušenia pre hospodárske subjekty a obchodníkov vykonať preskúmanie nariadenia (EÚ) 2023/1115 na účely zjednodušenia a do 30. apríla 2026 by mala predložiť správu. V správe by sa malo vyhodnotiť administratívne zaťaženie a vplyv tohto nariadenia, najmä na hospodárske mikrosubjekty a malé hospodárske subjekty. Okrem toho by Komisia mala v správe uviesť možné spôsoby riešenia zistených problémov, a to aj prostredníctvom technických usmernení, zlepšení informačného systému, delegovaných alebo vykonávacích aktov v súlade s delegovanými právomocami stanovenými v nariadení a vo vhodných prípadoch pripojiť k správe legislatívny návrh.



Pozmeňujúci návrh		107

Návrh nariadenia
Odôvodnenie 12 b (nové)
	

	Text predložený Komisiou
	Pozmeňujúci návrh

	
	(12b)	Dátum začatia uplatňovania ustanovení nariadenia (EÚ) 2023/1115, ktorými sa stanovujú povinnosti pre hospodárske subjekty, obchodníkov a príslušné orgány uvedené v článku 38 ods. 2 uvedeného nariadenia, by sa mal odložiť o 12 mesiacov. Je to nevyhnutné na to, aby sa tretím krajinám, členským štátom, hospodárskym subjektom a obchodníkom umožnilo v plnej miere sa pripraviť, okrem iného aj na to, aby tieto hospodárske subjekty a obchodníci mohli zaviesť potrebné systémy náležitej starostlivosti pre všetky príslušné komodity a výrobky, a aby tak mohli v plnej miere plniť svoje povinnosti.



Pozmeňujúci návrh		108

Návrh nariadenia
Odôvodnenie 13
	

	Text predložený Komisiou
	Pozmeňujúci návrh

	(13)	S cieľom poskytnúť hospodárskym subjektom, ktoré sú mikropodnikmi alebo malými podnikmi v zmysle článku 3 ods. 1 alebo ods. 2 prvého pododseku smernice 2013/34/EÚ, dostatočný čas na vykonanie navrhovaných zmien by sa príslušné dátumy uplatňovania ustanovení nariadenia (EÚ) 2023/1115, v ktorých sa stanovujú povinnosti hospodárskych subjektov, obchodníkov a príslušných orgánov, uvedené v článku 38 ods. 2 uvedeného nariadenia, mali v prípade hospodárskych mikrosubjektov a malých hospodárskych subjektov stanoviť na 30. decembra 2026.
	vypúšťa sa



Pozmeňujúce návrhy 72 a 110

Návrh nariadenia
Odôvodnenie 15
	

	Text predložený Komisiou
	Pozmeňujúci návrh

	(15)	Ak príslušný orgán zistí alebo sa dozvie o nedodržiavaní nariadenia (EÚ) 2023/1115 pred začatím uplatňovania článkov 16 až 19, článku 22 a článku 24, môže hospodárskym subjektom, hospodárskym subjektom a obchodníkom na nižšej úrovni dodávateľského reťazca vydať varovania spolu s odporúčaniami na dosiahnutie súladu.
	vypúšťa sa



Pozmeňujúci návrh		111

Návrh nariadenia
Odôvodnenie 16
	

	Text predložený Komisiou
	Pozmeňujúci návrh

	(16)	Vzhľadom na posunutie dátumu, od ktorého sú hospodárske mikrosubjekty a malé hospodárske subjekty povinné dodržiavať nariadenie (EÚ) 2023/1115, by sa mali zodpovedajúcim spôsobom upraviť dátumy v iných súvisiacich ustanoveniach, konkrétne v ustanovení o zrušení nariadenia Európskeho parlamentu a Rady (EÚ) č. 995/2010, v prechodných ustanoveniach a v ustanoveniach o odloženom uplatňovaní nariadenia (EÚ) 2023/1115 na mikropodniky alebo malé podniky. S cieľom poskytnúť dostatok času na zosúladenie technického vývoja elektronického rozhrania založeného na prostredí centrálneho elektronického priečinka Európskej únie pre colníctvo by sa mal zodpovedajúcim spôsobom upraviť dátum, ku ktorému bude elektronické rozhranie zavedené.
	(16)	Vzhľadom na posunutie dátumu začatia uplatňovania uvedeného v článku 38 ods. 2 nariadenia (EÚ) 2023/1115 o 12 mesiacov by sa mali zodpovedajúcim spôsobom upraviť dátumy v iných súvisiacich ustanoveniach, konkrétne v ustanovení o zrušení nariadenia Európskeho parlamentu a Rady (EÚ) č. 995/2010 a v ustanoveniach o odloženom uplatňovaní nariadenia (EÚ) 2023/1115 na fyzické osoby, mikropodniky alebo malé podniky. S cieľom poskytnúť dostatok času na zosúladenie technického vývoja elektronického rozhrania založeného na prostredí centrálneho elektronického priečinka Európskej únie pre colníctvo by sa mal zodpovedajúcim spôsobom upraviť dátum, ku ktorému bude elektronické rozhranie zavedené.



Pozmeňujúci návrh		112

Návrh nariadenia
Odôvodnenie 20 (nové)
	

	Text predložený Komisiou
	Pozmeňujúci návrh

	
	(20)	Vzhľadom na naliehavosť prijatia cielených zjednodušení, ako aj na oddialenie začatia uplatňovania nariadenia (EÚ) 2023/1115 sa považuje za vhodné uplatniť výnimku z osemtýždňovej lehoty stanovenej v článku 4 Protokolu č. 1 o úlohe národných parlamentov v Európskej únii, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu.



Pozmeňujúci návrh		113

Návrh nariadenia
Článok 1 – bod 1 – písmeno b
Nariadenie (EÚ) 2023/1115
Článok 2 – bod 15a
	

	Text predložený Komisiou
	Pozmeňujúci návrh

	15.	„primárny hospodársky mikrosubjekt a malý primárny hospodársky subjekt“ sú hospodárskymi subjektmi, ktoré sú fyzickou osobou alebo mikropodnikom alebo malým podnikom v zmysle vymedzenia v článku 3 ods. 1 a ods. 2 prvom pododseku smernice Európskeho parlamentu a Rady 2013/34/EÚ*, a to bez ohľadu na ich právnu formu, ktoré sú usadené v krajine klasifikovanej v súlade s článkom 29 tohto nariadenia ako nízkoriziková a ktoré v rámci obchodnej činnosti umiestňujú na trh alebo vyvážajú príslušné výrobky, ktoré tieto hospodárske subjekty samy vypestovali, zozbierali, získali alebo chovali na príslušných plochách pozemku, alebo pokiaľ ide o hovädzí dobytok, v zariadeniach;
	15a.	„primárny hospodársky mikrosubjekt a malý primárny hospodársky subjekt“ sú hospodárskymi subjektmi, ktoré sú fyzickou osobou alebo mikropodnikom alebo malým podnikom v zmysle vymedzenia v článku 3 ods. 1 a ods. 2 prvom pododseku smernice Európskeho parlamentu a Rady 2013/34/EÚ*, a to bez ohľadu na ich právnu formu, ktoré sú usadené v krajine klasifikovanej v súlade s článkom 29 tohto nariadenia ako nízkoriziková a ktoré v rámci obchodnej činnosti umiestňujú na trh alebo vyvážajú príslušné výrobky, ktoré tieto hospodárske subjekty samy vypestovali, zozbierali, získali alebo chovali na príslušných plochách pozemku, alebo pokiaľ ide o hovädzí dobytok, v zariadeniach nachádzajúcich sa v danej krajine; patria sem hospodárske subjekty, ktoré prekračujú limity aspoň dvoch z troch kritérií stanovených v článku 3 ods. 1 a článku 3 ods. 2 prvom pododseku smernice 2013/34/EÚ, ale ktoré môžu preukázať, že časti ich celkovej bilančnej sumy, čistého obratu a priemerného počtu zamestnancov počas účtovného roka, ktoré sa týkajú ich činností, na ktoré sa vzťahuje toto nariadenie, nepresahujú limity aspoň dvoch z troch uvedených kritérií;



Pozmeňujúce návrhy 74 a 114

Návrh nariadenia
Článok 1 – bod 5
Nariadenie (EÚ) 2023/1115
Článok 4a – odsek 1
	

	Text predložený Komisiou
	Pozmeňujúci návrh

	1.	Povinnosti stanovené v článku 4 ods. 2, 3 a článku 4 ods. 4 písm. c) sa nevzťahujú na primárne hospodárske mikrosubjekty a malé primárne hospodárske subjekty.
	1.	Povinnosti stanovené v článku 4 ods. 2, článku 4 ods. 3 druhej vete a článku 4 ods. 4 písm. c) sa nevzťahujú na primárne hospodárske mikrosubjekty a malé primárne hospodárske subjekty.



Pozmeňujúce návrhy 75 a 115

Návrh nariadenia
Článok 1 – bod 5
Nariadenie (EÚ) 2023/1115
Článok 4a – odsek 2
	

	Text predložený Komisiou
	Pozmeňujúci návrh

	2.	Primárne hospodárske mikrosubjekty a malé primárne hospodárske subjekty podávajú jednorazové zjednodušené vyhlásenie v informačnom systéme uvedenom v článku 33 pred umiestnením príslušných výrobkov na trh alebo pred ich vývozom. Po predložení zjednodušeného vyhlásenia sa im pridelí identifikačný kód vyhlásenia.
	2.	Primárne hospodárske mikrosubjekty a malé primárne hospodárske subjekty podávajú jednorazové zjednodušené vyhlásenie v informačnom systéme uvedenom v článku 33 pred umiestnením príslušných výrobkov na trh alebo pred ich vývozom. Po predložení jednorázového zjednodušeného vyhlásenia sa im pridelí identifikačný kód vyhlásenia.



Pozmeňujúci návrh		116

Návrh nariadenia
Článok 1 – bod 5
Nariadenie (EÚ) 2023/1115
Článok 4a – odsek 3
	

	Text predložený Komisiou
	Pozmeňujúci návrh

	3.	Primárne hospodárske mikrosubjekty a malé primárne hospodárske subjekty poskytujú pri predkladaní zjednodušeného vyhlásenia v informačnom systéme informácie uvedené v prílohe III. Informácie obsiahnuté v zjednodušenom vyhlásení aktualizujú po akýchkoľvek zmenách informácií, ktoré poskytli. 
	3.	Primárne hospodárske mikrosubjekty a malé primárne hospodárske subjekty poskytujú pri predkladaní zjednodušeného vyhlásenia v informačnom systéme informácie uvedené v prílohe III. Informácie obsiahnuté v zjednodušenom vyhlásení môžu aktualizovať po akýchkoľvek významných zmenách informácií, ktoré poskytli. 



Pozmeňujúce návrhy 77 a 117

Návrh nariadenia
Článok 1 – bod 5
Nariadenie (EÚ) 2023/1115
Článok 4a – odsek 4
	

	Text predložený Komisiou
	Pozmeňujúci návrh

	4.	Ak sú všetky informácie uvedené v prílohe III dostupné v systéme alebo databáze, ktoré existujú podľa právnych predpisov Únie alebo členských štátov, iných ako informačný systém uvedený v článku 33, od primárnych hospodárskych mikrosubjektov a malých primárnych hospodárskych subjektov sa nevyžaduje predloženie zjednodušeného vyhlásenia v súlade s odsekom 2 tohto článku. Členské štáty sprístupnia tieto informácie podľa jednotlivých hospodárskych subjektov v informačnom systéme uvedenom v článku 33. Primárny hospodársky mikrosubjekt alebo malý primárny hospodársky subjekt umiestnia príslušné výrobky na trh Únie alebo ich vyvezú až po pridelení identifikačného kódu vyhlásenia.
	4.	Ak sú všetky informácie uvedené v prílohe III dostupné v systéme alebo databáze, ktoré existujú podľa právnych predpisov Únie alebo členských štátov, iných ako informačný systém uvedený v článku 33, od primárnych hospodárskych mikrosubjektov a malých primárnych hospodárskych subjektov sa nevyžaduje predloženie jednorázového zjednodušeného vyhlásenia v súlade s odsekom 2 tohto článku. Členské štáty sprístupnia tieto informácie podľa jednotlivých hospodárskych subjektov v informačnom systéme uvedenom v článku 33. Primárny hospodársky mikrosubjekt alebo malý primárny hospodársky subjekt umiestnia príslušné výrobky na trh Únie alebo ich vyvezú až po pridelení identifikačného kódu vyhlásenia.



Pozmeňujúce návrhy 78 a 118

Návrh nariadenia
Článok 1 – bod 5
Nariadenie (EÚ) 2023/1115
Článok 4a – odsek 5
	

	Text predložený Komisiou
	Pozmeňujúci návrh

	5.	V prípade primárnych hospodárskych mikrosubjektov a malých primárnych hospodárskych subjektov sa geolokalizácia uvedená v článku 9 ods. 1 písm. d) môže nahradiť poštovou adresou všetkých pozemkov, na ktorých boli vyrobené príslušné komodity, ktoré príslušný výrobok obsahuje alebo z ktorých bol vyrobený.
	5.	V prípade primárnych hospodárskych mikrosubjektov a malých primárnych hospodárskych subjektov sa geolokalizácia uvedená v článku 9 ods. 1 písm. d) môže nahradiť poštovou adresou všetkých plôch pozemku alebo poštovou adresou zariadenia, kde boli vyrobené príslušné komodity, ktoré príslušný výrobok obsahuje alebo z ktorých bol vyrobený.



Pozmeňujúce návrhy 79 a 119

Návrh nariadenia
Článok 1 – bod 6
Nariadenie (EÚ) 2023/1115
Článok 5 – odsek 1
	

	Text predložený Komisiou
	Pozmeňujúci návrh

	1.	Hospodárske subjekty a obchodníci na nižšej úrovni dodávateľského reťazca sprístupňujú príslušné výrobky na trhu len vtedy, ak majú informácie požadované podľa odseku 3.
	1.	Hospodárske subjekty a obchodníci na nižšej úrovni dodávateľského reťazca umiestňujú príslušné výrobky na trh alebo ho na ňom sprístupňujú alebo ich vyvážajú len vtedy, ak majú informácie požadované podľa odseku 3.



Pozmeňujúce návrhy 50, 80 a 120

Návrh nariadenia
Článok 1 – bod 6
Nariadenie (EÚ) 2023/1115
Článok 5 – odsek 3 – písmeno a
	

	Text predložený Komisiou
	Pozmeňujúci návrh

	a)	meno, registrované obchodné meno alebo zapísanú ochrannú známku, poštovú adresu, emailovú adresu a, ak je k dispozícii, webovú adresu hospodárskych subjektov, hospodárskych subjektov alebo obchodníkov na nižšej úrovni dodávateľského reťazca, ktorí im dodali príslušné výrobky, ako aj referenčné čísla vyhlásení o náležitej starostlivosti alebo identifikačné kódy vyhlásení vzťahujúcich sa na uvedené výrobky;
	a)	meno, registrované obchodné meno alebo zapísanú ochrannú známku, poštovú adresu, emailovú adresu a, ak je k dispozícii, webovú adresu hospodárskych subjektov, hospodárskych subjektov alebo obchodníkov na nižšej úrovni dodávateľského reťazca, ktorí im dodali príslušné výrobky, ako aj referenčné čísla vyhlásení o náležitej starostlivosti alebo identifikačné kódy vyhlásení vzťahujúcich sa na uvedené výrobky iba v prípade, že ich dodávateľ je hospodárskym subjektom;



Pozmeňujúce návrhy 34, 49, 81 a 121

Návrh nariadenia
Článok 1 – bod 6
Nariadenie (EÚ) 2023/1115
Článok 5 – odsek 5
	

	Text predložený Komisiou
	Pozmeňujúci návrh

	5.	Hospodárske subjekty a obchodníci na nižšej úrovni dodávateľského reťazca oznámia hospodárskym subjektom a obchodníkom na nižšej úrovni dodávateľského reťazca, ktorým dodali príslušné výrobky, referenčné čísla vyhlásení o náležitej starostlivosti alebo identifikačné kódy vyhlásení súvisiacich s týmito príslušnými výrobkami.
	vypúšťa sa



[bookmark: _Hlk214653038]Pozmeňujúce návrhy 82 a 122

Návrh nariadenia
Článok 1 – bod 16 – písmeno a
Nariadenie (EÚ) 2023/1115
Článok 26 – odsek 4
	

	Text predložený Komisiou
	Pozmeňujúci návrh

	4.	Referenčné číslo vyhlásenia o náležitej starostlivosti alebo identifikačný kód vyhlásenia primárnych hospodárskych mikrosubjektov a malých primárnych hospodárskych subjektov sa colným orgánom sprístupní pred prepustením príslušného výrobku, ktorý vstupuje na trh, do voľného obehu alebo pred jeho vývozom, keď trh opúšťa. Na tento účel osoba podávajúca colné vyhlásenie na účely prepustenia príslušného výrobku do voľného obehu alebo jeho vývozu sprístupní colným orgánom referenčné číslo vyhlásenia o náležitej starostlivosti alebo identifikačný kód vyhlásenia v prípade primárnych hospodárskych mikrosubjektov a malých primárnych hospodárskych subjektov priradený tomuto príslušnému výrobku, a to s výnimkou prípadov, keď sa vyhlásenie o náležitej starostlivosti sprístupňuje prostredníctvom elektronického rozhrania uvedeného v článku 28 ods. 2.
	4.	Referenčné číslo vyhlásenia o náležitej starostlivosti alebo identifikačný kód vyhlásenia primárnych hospodárskych mikrosubjektov a malých primárnych hospodárskych subjektov sa colným orgánom sprístupní pred prepustením príslušného výrobku, ktorý vstupuje na trh, do voľného obehu alebo pred jeho vývozom, keď trh opúšťa. Na tento účel osoba podávajúca colné vyhlásenie na účely prepustenia príslušného výrobku do voľného obehu alebo jeho vývozu sprístupní colným orgánom referenčné číslo vyhlásenia o náležitej starostlivosti alebo identifikačný kód vyhlásenia v prípade primárnych hospodárskych mikrosubjektov a malých primárnych hospodárskych subjektov priradený tomuto príslušnému výrobku, a to s výnimkou prípadov, keď sa vyhlásenie o náležitej starostlivosti sprístupňuje prostredníctvom elektronického rozhrania uvedeného v článku 28 ods. 2. Tento odsek sa nevzťahuje na vývoz príslušného výrobku hospodárskym subjektom na nižšej úrovni dodávateľského reťazca.



Pozmeňujúce návrhy 62 a 123

Návrh nariadenia
Článok 1 – bod 21
Nariadenie (EÚ) 2023/1115
Článok 34 – odsek 1 a (nový)
	

	Text predložený Komisiou
	Pozmeňujúci návrh

	
	1a.	Komisia do 30. apríla 2026 uskutoční všeobecné preskúmanie na účely zjednodušenia tohto nariadenia a na jeho základe predloží správu Európskemu parlamentu a Rade v prípade potreby spolu s legislatívnym návrhom.



Pozmeňujúci návrh		48

Návrh nariadenia
Článok 1 – bod 21
Nariadenie (EÚ) 2023/1115
Článok 34 – odsek 2 a (nový)
	

	Text predložený Komisiou
	Pozmeňujúci návrh

	
	2a.	Komisia zriadi stálu skupinu zainteresovaných strán a zabezpečí nepretržitú výmenu informácií s odborníkmi, zainteresovanými stranami a hospodárskymi subjektmi s cieľom vypracovať najlepšie postupy a získať odbornú spätnú väzbu po začatí upatňovania nariadenia.



Pozmeňujúce návrhy 55 a 124

Návrh nariadenia
Článok 1 – bod 22
Nariadenie (EÚ) 2023/1115
Článok 37 – odsek 1
	

	Text predložený Komisiou
	Pozmeňujúci návrh

	1.	Nariadenie (EÚ) č. 995/2010 sa zrušuje s účinnosťou od 30. decembra 2025.
	1.	Nariadenie (EÚ) č. 995/2010 sa zrušuje s účinnosťou od 30. decembra 2026.



Pozmeňujúci návrh		126

Návrh nariadenia
Článok 1 – bod 22
Nariadenie (EÚ) 2023/1115
Článok 37 – odsek 2
	

	Text predložený Komisiou
	Pozmeňujúci návrh

	2.	Nariadenie (EÚ) č. 995/2010 sa naďalej uplatňuje:
	vypúšťa sa

	a)	do 30. decembra 2026 na drevo a výrobky z dreva vymedzené v článku 2 písm. a) nariadenia (EÚ) č. 995/2010, ktoré umiestňujú na trh primárne hospodárske mikrosubjekty a malé primárne hospodárske subjekty alebo hospodárske subjekty, ktoré boli do 31. decembra 2024 zriadené ako mikropodniky alebo malé podniky v zmysle článku 3 ods. 1 alebo ods. 2 prvého pododseku smernice 2013/34/EÚ, bez ohľadu na ich právnu formu;
	

	b)	do 31. decembra 2028 na drevo a výrobky z dreva vymedzené v článku 2 písm. a) nariadenia (EÚ) č. 995/2010, ktoré boli vyprodukované pred 29. júnom 2023 a umiestňujú sa na trh od 30. decembra 2026 primárnymi hospodárskymi mikrosubjektmi a malými primárnymi hospodárskymi subjektmi alebo hospodárskymi subjektmi, ktoré boli do 31. decembra 2024 zriadené ako mikropodniky alebo malé podniky v zmysle článku 3 ods. 1 alebo 2 prvého pododseku smernice 2013/34/EÚ, bez ohľadu na ich právnu formu;
	

	c)	do 31. decembra 2028 na drevo a výrobky z dreva vymedzené v článku 2 písm. a) nariadenia (EÚ) č. 995/2010, ktoré boli vyprodukované pred 29. júnom 2023 a umiestňujú sa na trh od 30. decembra 2025.
	



Pozmeňujúci návrh		125

Návrh nariadenia
Článok 1 – bod 22
Nariadenie (EÚ) 2023/1115
Článok 37 – odsek 2 a (nový)
	

	Text predložený Komisiou
	Pozmeňujúci návrh

	
	2a.	Nariadenie (EÚ) č. 995/2010 sa však naďalej uplatňuje do 31. decembra 2029 na drevo a výrobky z dreva vymedzené v článku 2 písm. a) nariadenia (EÚ) č. 995/2010, ktoré boli vyprodukované pred 29. júnom 2023 a umiestnené na trh od 30. decembra 2026.



Pozmeňujúci návrh		127

Návrh nariadenia
Článok 1 – bod 22
Nariadenie (EÚ) 2023/1115
Článok 37 – odsek 3
	

	Text predložený Komisiou
	Pozmeňujúci návrh

	3.	Odchylne od článku 1 ods. 2 tohto nariadenia drevo a výrobky z dreva vymedzené v článku 2 písm. a) nariadenia (EÚ) č. 995/2010, ktoré boli vyprodukované pred 29. júnom 2023 a umiestňujú sa na trh od 31. decembra 2028, musia byť v súlade s článkom 3 tohto nariadenia.“
	3.	Odchylne od článku 1 ods. 2 tohto nariadenia drevo a výrobky z dreva vymedzené v článku 2 písm. a) nariadenia (EÚ) č. 995/2010, ktoré boli vyprodukované pred 29. júnom 2023 a umiestňujú sa na trh od 31. decembra 2029, musia byť v súlade s článkom 3 tohto nariadenia.“



Pozmeňujúce návrhy 63 a 128

Návrh nariadenia
Článok 1 – bod 23
Nariadenie (EÚ) 2023/1115
Článok 38 – odsek 2
	

	Text predložený Komisiou
	Pozmeňujúci návrh

	2.	Články 3 až 13, články 20, 21, 23, 26, 31 a 32 sa uplatňujú od 30. decembra 2025. 
	2.	S výhradou odseku 3 tohto článku sa články 3 až 13, články 16 až 24, články 26, 31 a 32 uplatňujú od 30. decembra 2026.



Pozmeňujúci návrh		53

Návrh nariadenia
Článok 1 – bod 23
Nariadenie (EÚ) 2023/1115
Článok 38 – odsek 2 a (nový)
	

	Text predložený Komisiou
	Pozmeňujúci návrh

	
	2a.	Príslušné orgány oznámia Komisii všetky zdokumentované ťažkosti, chyby alebo narušenia vyplývajúce z informačných systémov Únie uvedených v článku 33 s cieľom zabezpečiť, aby hospodárske subjekty a obchodníci, na ktorých sa vzťahuje dodatočná lehota, neboli takýmito problémami znevýhodnení.



Pozmeňujúce návrhy 64 a 129

Návrh nariadenia
Článok 1 – bod 23
Nariadenie (EÚ) 2023/1115
Článok 38 – odsek 3
	

	Text predložený Komisiou
	Pozmeňujúci návrh

	3.	V prípade hospodárskych subjektov, ktoré boli do 31. decembra 2024 zriadené ako mikropodniky alebo malé podniky v zmysle článku 3 ods. 1 alebo 2 prvého pododseku smernice 2013/34/EÚ, sa bez ohľadu na ich právnu formu články uvedené v odseku 2 tohto článku uplatňujú od 30. decembra 2026.
	3.	S výnimkou výrobkov, na ktoré sa vzťahuje príloha k nariadeniu (EÚ) č. 995/2010, sa v prípade hospodárskych subjektov, ktoré sú fyzickými osobami alebo mikropodnikmi alebo malými podnikmi v zmysle vymedzenia v článku 3 ods. 1 alebo 2 smernice 2013/34/EÚ a ktoré boli takto zriadené do 31. decembra 2024, články uvedené v odseku 2 tohto článku uplatňujú od 30. júna 2027.



Pozmeňujúce návrhy 27, 89 a 130

Návrh nariadenia
Článok 1 – bod 23
Nariadenie (EÚ) 2023/1115
Článok 38 – odsek 4
	

	Text predložený Komisiou
	Pozmeňujúci návrh

	4.	V prípade primárnych hospodárskych mikrosubjektov a malých primárnych hospodárskych subjektov sa články uvedené v odseku 2 tohto článku uplatňujú od 30. decembra 2026.
	vypúšťa sa



Pozmeňujúce návrhy 28, 90 a 131

Návrh nariadenia
Článok 1 – bod 23
Nariadenie (EÚ) 2023/1115
Článok 38 – odsek 5
	

	Text predložený Komisiou
	Pozmeňujúci návrh

	5.	Články 16 až 19, článok 22 a článok 24 sa uplatňujú od 30. júna 2026, pokiaľ ide o opatrenia týkajúce sa hospodárskych subjektov, hospodárskych subjektov a obchodníkov na nižšej úrovni dodávateľského reťazca, a od 30. decembra 2026, pokiaľ ide o hospodárske subjekty uvedené v odsekoch 3 a 4. Ak príslušný orgán zistí alebo sa dozvie o nedodržiavaní nariadenia (EÚ) 2023/1115 pred začatím uplatňovania článkov 16 až 19, článku 22 a článku 24, môže hospodárskym subjektom, hospodárskym subjektom a obchodníkom na nižšej úrovni dodávateľského reťazca vydať varovania spolu s odporúčaniami na dosiahnutie súladu.“
	vypúšťa sa



Pozmeňujúci návrh		45

Návrh nariadenia
Článok 1 – bod 23
Nariadenie (EÚ) 2023/1115
Článok 38 – odsek 5 a (nový)
	

	Text predložený Komisiou
	Pozmeňujúci návrh

	
	5a.	Príslušné orgány zohľadnia relevantné informácie vrátane sťažností, správ a opodstatnených obáv a v období pred dátumami uvedenými v článku 38 náležite zohľadnia oznámenia Komisie týkajúce sa problémov súvisiacich s informačnými technológiami alebo neúmyselných chýb, ktoré z nich vyplývajú, s cieľom vyhnúť sa administratívnym sankciám voči hospodárskym subjektom, na ktoré sa vzťahuje článok 38, bez toho, aby bol dotknutý článok 25.



Pozmeňujúci návrh		65

Návrh nariadenia
Článok 1 – odsek 1 – bod 23 a (nový)
Nariadenie (EÚ) 2023/1115
Príloha I
	

	Text predložený Komisiou
	Pozmeňujúci návrh

	
	23a.	v prílohe I sa vypúšťajú výrobky ex 49;



Pozmeňujúce návrhy 60, 91 a 132

Návrh nariadenia
Príloha II
Nariadenie (EÚ) 2023/1115
Príloha III – úvodná časť 
	

	Text predložený Komisiou
	Pozmeňujúci návrh

	Informácie, ktoré má obsahovať zjednodušené vyhlásenie primárnych hospodárskych mikrosubjektov a malých primárnych hospodárskych subjektov v súlade s článkom 4a ods. 3:
	Informácie, ktoré má obsahovať jednorazové zjednodušené vyhlásenie primárnych hospodárskych mikrosubjektov a malých primárnych hospodárskych subjektov v súlade s článkom 4a ods. 3:



Pozmeňujúce návrhy 92 a 133

Návrh nariadenia
Príloha II
Nariadenie (EÚ) 2023/1115
Príloha III – bod 2
	

	Text predložený Komisiou
	Pozmeňujúci návrh

	2.	Číselný znak harmonizovaného systému a opis príslušných výrobkov vo forme voľného textu vrátane obchodného názvu a ročné množstvo príslušných výrobkov, ktoré sa majú umiestniť na trh alebo vyviezť, vyjadrené v čistej hmotnosti s uvedením percentuálneho odhadu alebo odchýlky, prípadne objemu alebo počtu kusov. V prípade príslušných výrobkov, ktoré vstupujú na trh alebo ho opúšťajú, množstvo je vyjadrené v kilogramoch čistej hmotnosti a prípadne v doplnkovej jednotke stanovenej v prílohe I k nariadeniu (EHS) č. 2658/87 vo vzťahu k uvedenému číselnému znaku harmonizovaného systému alebo vo všetkých ostatných prípadoch vyjadrené v čistej hmotnosti s uvedením predpokladaného percentuálneho odhadu alebo odchýlky alebo prípadne v objeme alebo počte položiek. Doplnková jednotka je uplatniteľná, ak je jednotne definovaná pre všetky možné podpoložky pod číselným znakom harmonizovaného systému uvedeným vo vyhlásení o náležitej starostlivosti.
	2.	Číselný znak harmonizovaného systému a opis príslušných výrobkov vo forme voľného textu vrátane obchodného názvu a jednorazové odhadované ročné množstvo príslušných výrobkov, ktoré sa majú umiestniť na trh alebo vyviezť, vyjadrené v čistej hmotnosti s uvedením percentuálneho odhadu alebo odchýlky, prípadne objemu alebo počtu kusov. V prípade príslušných výrobkov, ktoré vstupujú na trh alebo ho opúšťajú, je odhadované množstvo vyjadrené v kilogramoch čistej hmotnosti a prípadne v doplnkovej jednotke stanovenej v prílohe I k nariadeniu (EHS) č. 2658/87 vo vzťahu k uvedenému číselnému znaku harmonizovaného systému alebo vo všetkých ostatných prípadoch vyjadrené v čistej hmotnosti s uvedením predpokladaného percentuálneho odhadu alebo odchýlky alebo prípadne v objeme alebo počte položiek. Doplnková jednotka je uplatniteľná, ak je jednotne definovaná pre všetky možné podpoložky pod číselným znakom harmonizovaného systému uvedeným vo vyhlásení o náležitej starostlivosti.



Pozmeňujúce návrhy 93 a 134

Návrh nariadenia
Príloha II
Nariadenie (EÚ) 2023/1115
Príloha III – bod 3
	

	Text predložený Komisiou
	Pozmeňujúci návrh

	3.	Krajina výroby a poštová adresa alebo geolokalizácia všetkých plôch pozemku, na ktorých primárny hospodársky mikrosubjekt a malý primárny hospodársky subjekt vyrábajú príslušné komodity. V prípade príslušných výrobkov, ktoré obsahujú časti hovädzieho dobytka alebo boli vyrobené s jeho použitím, a v prípade takých príslušných výrobkov, ktoré boli kŕmené príslušnými výrobkami, sa poštová adresa alebo geolokalizácia vzťahuje na každé zo zariadení, kde sa chová daný hovädzí dobytok. Ak sa príslušné výrobky produkujú na rôznych plochách pozemku, uvedie sa poštová adresa alebo geolokalizácia všetkých plôch pozemku v súlade s článkom 9 ods. 1 písm. d).
	3.	Krajina výroby a poštová adresa alebo geolokalizácia všetkých plôch pozemku alebo poštová adresa zariadenia alebo všetkých plôch pozemku, kde primárny hospodársky mikrosubjekt a malý primárny hospodársky subjekt vyrábajú príslušné komodity. V prípade príslušných výrobkov, ktoré obsahujú časti hovädzieho dobytka alebo boli vyrobené s jeho použitím, a v prípade takých príslušných výrobkov, ktoré boli kŕmené príslušnými výrobkami, sa poštová adresa alebo geolokalizácia vzťahuje na každé zo zariadení, kde sa chová daný hovädzí dobytok. Ak sa príslušné výrobky produkujú na rôznych plochách pozemku, uvedie sa poštová adresa alebo geolokalizácia všetkých plôch pozemku v súlade s článkom 9 ods. 1 písm. d).

